**Blaise Nzeyimana** (født 2. juni 1954 i Butare i rwandisk del av Ruanda-Urundi) er en rwandafødt burundisk geistlig og katolsk biskop av Ruyigi.

Liv og virke
------------

### Bakgrunn

Blaise Nzeyimana gikk på gutteseminarene i Rusengo (1967-1968), Mugera (1968-1972) og Bujumbura (1972-1974). Deretter studerte han filosofi og katolsk teologi ved seminaret i Bujumbura. 

### Prest

Nzeyimana ble presteviet for erkebispedømmet Gitega den 25. juli 1981.

Nzeyimana fungerte som kapellan i Mugera fra 1981 til 1985 før han ble sogneprest i Gitega. Fra 1987 til 1991 var han kansellist og biskoppelig vikar for Gitegaregionen. Deretter var han vise bispedømmeøkonom. 

I 1992 ble Blaise Nzeyimana sendt til Frankrike for videre studier, hvor han tok en mastergrad i katolsk teologi og en grad i religionsundervisning fra Universitetet i Strasbourg i 1994. Etter hjemkomsten ble Nzeyimana generalvikar for erkebispedømmet Gitega og sekretær for pastoral- og utviklingskontorene. Fra 1997 til 2007 var han sekretær for *Burundian Caritas Association*. Etter at Blaise Nzeyimana en kortere tid igjen tjente som sekretær for pastoralkontoret, ble han igjen generalvikar for erkebispedømmet Gitega. I tillegg var Nzeyimana president for presteforeningen i erkebispedømmet Gitega samt sekretær for kommisjonen for presteskapet og medlem av den felles kommisjon for den burundiske biskopskonferanse og den tanzaniske bispekonferanse for mottak av katastrofeofre og flyktninger.

### Biskop

Den 30. oktober 2010 utnevnte pave Benedikt XVI ham til biskop av Ruyigi. Den emeriterte biskop av Ruyigi, Joseph Nduhirubusa, ordinerte ham til biskop den 15. januar 2011; medkonsekratorer var erkebiskopen av Gitega, Simon Ntamwana, og erkebiskopen av Bujumbura, Evariste Ngoyagoye.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Biskop Joseph Nduhirubusa (1938-2012) \*1980
* Biskop *Blaise Nzeyimana* (1954-) \*2011

Referanser
----------

1. 1 2  «Afrique/Burundi – Démission de l’évêque de Ruyigi et de nomination du successeur» **(fransk)**. Fides. 30. oktober 2010. Besøkt 31. mai 2021.
2. ↑  «Rinuncia del Vescovo di Ruyigi (Burundi) e nomina del successore». *Tägliches Bulletin* **(italiensk)**. Presseamt des Heiligen Stuhls. 30. oktober 2010. Besøkt 31. mai 2021.
3. ↑  catholic-hierarchy.org nzey, lest 31. desember 2023

|  |  |
| --- | --- |
| Oppslagsverk/autoritetsdata | Catholic-Hierarchy
 |